[bookmark: _GoBack]Η Ισραηλιτική Κοινότητα της Ρόδου σε συνεργασία με το Τμήμα Σχολικών Δραστηριοτήτων της Δευτεροβάθμιας Εκπαίδευσης Δωδεκανήσου και με το Εβραϊκό Μουσείο Ελλάδος διοργανώνει:
1.‘Εκθεση με τίτλο: « ΚΡΥΜΜΕΝΑ ΠΑΙΔΙΑ ΣΤΗΝ ΕΛΛΑΔΑ ΤΗΣ ΚΑΤΟΧΗΣ».
Η περιοδεύουσα έκθεση του Εβραϊκού Μουσείου Ελλάδος διερευνά το θέμα των κρυμμένων εβραιόπαιδων της Κατοχής, μέσα από ιστορίες παιδιών από όλο τον ελλαδικό χώρο, οι οποίες καλύπτουν ένα ευρύ φάσμα από τις εμπειρίες, εξελίξεις και καταλήξεις που βίωσαν αυτά τα άτυχα « παιδιά του πολέμου».
Άνθρωποι απλοί προστάτεψαν τους κατατρεγμένους, σε στιγμές που εκείνοι βρίσκονταν στα έσχατα όρια της απόγνωσης, μην έχοντας τρόπο να αμυνθούν απέναντι στον απηνή διωγμό που οι κατακτητές είχαν εξαπολύσει εναντίον τους. 
Η έκθεση θα λάβει χώρα από την 1η Νοεμβρίου έως 7 Νοεμβρίου στο Κατάλυμα της Γαλλίας, 
οδός Ιπποτών, Μεσαιωνική Πόλη
Ώρες λειτουργίας:  10.00 πμ – 13.00 μμ για τα σχολεία
17.00μμ – 20.00 μμ για το κοινό
Θα παραμείνει ανοιχτή και το Σαββατοκύριακο
Τα εγκαίνια της έκθεσης θα γίνουν στις 31 Οκτωβρίου και ώρα 18.00 μμ
Στην έκθεση  θα παρευρεθούν και δύο από τα «Κρυμμένα Παιδιά»
ο κ. Αλέξανδρος Σιμχά και η κα Ρέινα Σιακκή - Μόλχο.
Με αφορμή την παραπάνω έκθεση και τις ιστορίες κρυμμένων παιδιών στην Ελλάδα της Κατοχής, θα πραγματοποιηθούν εκπαιδευτικά προγράμματα για σχολεία από την μουσειοπαιδαγωγό του Εβραϊκού Μουσείου Ελλάδος και θα προκηρυχθεί λογοτεχνικός διαγωνισμός συγγραφής σύντομου διηγήματος, οι λεπτομέρειες του οποίου θα ανακοινωθούν λίγο πριν από την έναρξη της και τα βραβεία θα χορηγήσει η Εβραϊκή Κοινότητα Ρόδου.

2.Προβολές βραβευμένων ταινίων
Στα πλαίσια του προγράμματος θα γίνει προβολή  βραβευμένων ταινιών για μαθητές στον κινηματογράφο Pallas:
· Τρίτη 24/10/2017 και ώρες 10.00 πμ – 12.30μμ : LaRafle, τη νύχτα που χάθηκαν τα αστέρια
· Τετάρτη 25/10/2017 και ώρες 10.00μμ  - 12.30 μμ: Η κλέφτρα των βιβλίων.
